NORAKSTS

|  |  |
| --- | --- |
| 26.04.2018. | Nr.6/14 |

**ILGTERMIŅA AIZŅĒMUMA ŅEMŠANA INVESTĪCIJU PROJEKTA**

 **“JELGAVAS PILSĒTAS PAŠVALDĪBAS PIRMSKOLAS IZGLĪTĪBAS IESTĀDES “SPRĪDĪTIS” ENERGOEFEKTIVITĀTES PAAUGSTINĀŠANA” ĪSTENOŠANAI**

(ziņo I.Škutāne)

 **Atklāti balsojot: PAR – 15** (A.Eihvalds, I.Jakovels, S.Stoļarovs, L.Zīverts, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – nav,

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, likuma ”Par valsts budžetu 2018.gadam” 14.panta trešo daļu un Ministru kabineta 2008.gada 25.marta noteikumiem Nr.196 ”Noteikumi par pašvaldību aizņēmumiem un galvojumiem”,

**JELGAVAS PILSĒTAS DOME NOLEMJ:**

1. Ņemt Valsts kasē vai komercbankā ar tās noteikto kredīta procentu likmi ilgtermiņa aizņēmumu uz 30 gadiem pašvaldības izglītības iestāžu investīciju projekta “Jelgavas pilsētas pašvaldības pirmsskolas izglītības iestādes “Sprīdītis” energoefektivitātes paaugstināšana” īstenošanai 1 188 567 *euro* (viens miljons viens simts astoņdesmit astoņi tūkstoši pieci simti sešdesmit septiņi *euro*) apmērā, t.sk. šādā sadalījumā pa gadiem:
	1. 2018.gadā – 1 069 710 *euro* (viens miljons sešdesmit deviņi tūkstoši septiņi simti desmit *euro*);
	2. 2019.gadā – 118 857 *euro* (viens simts astoņpadsmit tūkstoši astoņi simti piecdesmit septiņi *euro*).
2. Aizņēmuma pamatsummas atmaksu sākt ar 2021.gada 20.jūniju.
3. Aizņēmuma atmaksu garantēt ar Jelgavas pilsētas pašvaldības budžetu.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2018.gada 26.aprīlī